**Postup krokov na poukázanie 2% (3%) pre zamestnancov,
ktorí požiadali svojho zamestnávateľa o vykonanie
ročného zúčtovania zaplatených preddavkov na daň z príjmov.**

1. Fyzické osoby môžu prijímateľovi poukázať 2% alebo 3% z dane z príjmov fyzickej osoby (minimálne však 3 €).

2. Určujúcou skutočnosť či fyzická osoba môže poukázať 2% alebo 3% je:

1. **2% z Vašej zaplatenej dane**, ak ste v roku 2021 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
2. **3% z Vašej zaplatenej dane**, ak ste v roku 2021 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2021 dobrovoľnícky pracovali.

3. V prípade, že požiadate zamestnávateľa o vykonanie ročného zúčtovania zaplatených preddavkov na daň, požiadajte ho aj o vystavenie tlačiva s názvom „*Potvrdenie o zaplatení dane z príjmov zo závislej činnosti**na účely vyhlásenia o poukázaní sumy do výšky 2 % alebo 3 % zaplatenej dane fyzickej osoby podľa zákona č. 595/2003 Z. z. o dani z príjmov v znení neskorších predpisov (ďalej len „zákon“) za rok 2021*“ alebo skrátený názov „**Potvrdenie o zaplatení dane**“.

1. Údaje z „*Potvrdenia o zaplatení dane*“ sú potrebné pre správne vyplnenie tlačiva s názvom „*Vyhlásenie o poukázaní podielu zaplatenej dane z príjmov fyzickej osoby*“ alebo skrátený názov „**Vyhlásenie**“, ktorý je súčasťou balíka dokumentov spolu s predmetným postupom.

5. V tlačive s názvom **Vyhlásenie** je potrebné vyplniť:

1. osobné údaje v riadkoch č. 01 až 11 /vypĺňať iba relevantné riadky, pričom číselné údaje sa zarovnajú od ľavého okraja, riadok 02 občan SR nevypĺňa/
2. finančné údaje v riadku č. 12 a 13, pričom pomôcka k vypĺňaniu je uvedená napravo od buniek na vyplnenie
3. časový údaj v riadku č. 14, pričom pomôcka k vyplneniu je uvedená napravo od buniek na vyplnenie

6. Údaje o prijímateľovi sú už v tlačive **Vyhlásenie** predvyplnené.

7. Ak súhlasíte so zaslaním údajov (meno, priezvisko a adresa – nie poukázaná suma) vami určenému prijímateľovi, tak zaškrtnite súhlas so zaslaním údajov (predposledný riadok tlačiva **Vyhlásenie**) **– NOVINKA od roku 2016!**

8. Tlačivo „**Vyhlásenie**“ spolu s tlačivom „**Potvrdenie o zaplatení dane**“ **doručte do 30.04.2022** na ktorýkoľvek daňový úrad alebo ***do 26.04.2022 odovzdajte uvedené tlačivá ktorémukoľvek členovi FS DEVIN a FS DEVIN odošle tlačivá za Vás.***

9. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech Vami vybraného prijímateľa.